बिहार: NDA के सीट बंटवारे पर तेजस्वी ने उठाए सवाल, कहा- PM से नोटबंदी पर सवाल पूछने का फायदा 2 साल बाद मिला  
तेजस्वी ने उठाए सीटों के बंटावरे पर सवाल
बिहार में एनडीए के हालात बताए पतले
जदयू, लोजपा और भाजपा में आज हुआ बंटवारा
बता दें, रविवार को बिहार में लोकसभा चुनाव के लिए एनडीए पार्टियों की सीटों का गणित साफ हो गया. भाजपा अध्यक्ष अमित शाह के घर रविवार को जदयू, लोजपा नेताओं के साथ बैठक हुई. बैठक के बाद साझा प्रेस कॉन्फ्रेंस का आयोजन किया गया. प्रेस कॉन्फ्रेंस में तीनों पार्टियों में सीटों के बंटावरे को लेकर एलान किया गया.
LJP और JDU को 2 साल बाद प्रधानमंत्री मोदी से नोटबंदी पर सवाल पूछने का फ़ायदा मिला।
जनादेश चोरी के बाद भी BJP बिहार में इतनी मज़बूत हुई कि 22 वर्तमान सांसद होने के बावजूद 17 सीट पर चुनाव लड़ेगी और 2 MP वाले नीतीश जी भी 17 सीट पर लड़ेंगे। अब समझ जाइये NDA के कितने पतले हालात है
भाजपा अध्यक्ष अमित शाह ने इसका एलान करते हुए कहा कि बिहार की 40 लोकसभा सीटों में से 17 पर भाजपा, 17  पर जदयू और छह पर लोक जनशक्ति पार्टी चुनाव लड़ेगी. हालांकि, किस पार्टी को कौनसी सीट दी जाएगी इस पर कोई फैसला नहीं हुआ है. शाह ने कहा कि इस मुद्दे पर तीनों दलों के नेता एक बार फिर साथ बैठकर चर्चा करेंगे.
वहीं प्रेस कॉन्फ्रेंस में नीतीश कुमार ने कहा, 'अब तय हो गया है कि हम सब मिलकर काम करेंगे और किसी भी मुद्दे पर बैठकर बात करेंगे. राम विलास पासवान राज्यसभा जाएंगे. जहां भी पहले चुनाव होगा, वहीं से उन्हें राज्य सभा भेजा जाएगा. बीजेपी का धन्यवाद कि उन्होंने पासवान की इच्छा का ध्यान रखेगा. 2009 में बीजेपी और जेडीयू का गठबंधन था, तब पूरे देश में सिर्फ बिहार में ही एनडीए को 40 में से 32 सीटें मिली थी. इस बार उम्मीद है कि 2014 से ही नहीं बल्कि 2009 से भी बेहतर नतीजे आएंगे.' वहीं रामविलास पासवान ने कहा कि अमित शाह, नीतीश कुमार और अरुण जेटली का धन्यवाद. हमें समझौता सम्मानजनक होने की उम्मीद थी.